- मानव संसाधन राज्यमंत्री से मिला शिष्टमंडल, Pilibhit News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Pilibhit मानव संसाधन राज्यमंत्री से मिला शिष्टमंडल
{"_id":"122-55686","slug":"Pilibhit-55686-122","type":"story","status":"publish","title_hn":"\u092e\u093e\u0928\u0935 \u0938\u0902\u0938\u093e\u0927\u0928 \u0930\u093e\u091c\u094d\u092f\u092e\u0902\u0924\u094d\u0930\u0940 \u0938\u0947 \u092e\u093f\u0932\u093e \u0936\u093f\u0937\u094d\u091f\u092e\u0902\u0921\u0932","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
केन्द्रीय विद्यालय में कक्षा नौ के संचालन और प्रधानाचार्य के स्थानांतरण की मांग उठाई पीलीभीत। केंद्रीय विद्यालय बचाओ संघर्ष समिति के लोगों ने रविवार को पूर्व मंत्री डॉ विनोद तिवारी व कांग्रेस अध्यक्ष उमेश दीक्षित के नेतृत्व में केंद्रीय मानव संसाधन राज्यमंत्री जितिन प्रसाद से शाहजहांपुर में भेंट कर केंद्रीय विद्यालय की समस्याओं से अवगत कराया। उन्हें सौंपे पत्र में कहा कि वर्ष 2008 में केंद्रीय विद्यालय की स्थापना जिला ग्राम्य विकास अभिकरण के भवन में की गई थी। वर्तमान में कक्षा चार से आठ तक कक्षाओं का संचालन हो रहा है। कक्षा नौ के संचालन के लिए दो कक्षाओं की आवश्यकता कॉलेज प्रशासन ने बताते हुए कक्षा नौ का संचालन न करने की बात कही। डीएम की अध्यक्षता में संपन्न बैठक के बाद अभिभावकों ने निजी खर्च पर तीन कक्षों का पार्टीशन करा कर तीन कक्ष उपलब्ध करा दिए। जिला ग्राम्य विकास विभाग ने एक अतिरिक्त बड़ा कक्ष भी विद्यालय को हैंडओवर कर दिया। कॉलेज के निजी भवन के लिए बिठौराकलां में पांच एकड़ भूमि प्रशासन ने उपलब्ध कराई है। जिस पर प्रधानाचार्य व केंद्रीय विद्यालय संगठन आपत्तियां लगाकर भूमि लेने से इंकार कर रहा है। पत्र में कहा गया है प्रधानाचार्य कक्षा नौ के संचालन के इच्छुक नहीं हैं। इससे उनके स्थानांतरण की आशंका है। छात्रों के भविष्य से खिलवाड़ किया जा रहा है। प्रबंध समिति में शामिल शिक्षा माफियाओं को हटाने, कक्षा नौ का संचालन कराने, प्रधानाचार्य का स्थानांतरण कराने की मांग की गई है। राज्यमंत्री ने कार्रवाई का आश्वासन दिया है। भेंट करने वालों में प्रदीप तिवारी, सुनीता सक्सेना, आलोक अग्रवाल, डॉ सुधीर शर्मा, डॉ. मोहम्मद शमीम व मोहम्मद इसाम थे।
human resources minister delegation स्पॉटलाइट